stanford-oval/wikipedia huggingface dataset:
ג'וש תומאס

| --- | --- |
תומאס, 2012
תומאס, 2012
 לידה:  26 במאי 1987 (בן 37) אוסטרליה בלאקווטר, קווינסלנד, אוסטרליה
 שם לידה:  ג'ושוע מייקל תומאס   Joshua Michael Thomas
 מדינה:  אוסטרליה 
 תקופת הפעילות:  מ-2005
 עיסוק:  קומיקאי, סטנדאפיסט, שחקן
 מקום לימודים:  Kenmore State High School 
 joshthomas.com.au
 פרופיל ב-IMDb
 
ג'ושוע מייקל תומאס (באנגלית: Joshua Michael Thomas; נולד ב-26 במאי 1987) הוא קומיקאי, שחקן ותסריטאי אוסטרלי. בשנת 2005, הוא זכה בתחרות הסטנדאפ "Raw Comedy" בפסטיבל הקומדיה הבין-לאומי של מלבורן. מאז הזכייה הופיע בטלוויזיה פעמים רבות, כולל כראש הקבוצה הקבוע של דור ה-Y בתוכנית הטלוויזיה האוסטרלית "Talkin' 'Bout Your Generation" (אנ') של רשת Network Ten. בשנת 2013, יצר תומאס את הסדרה עטורת הפרסים "קבלו אותי" של רשת ABC2, שהיה גם שותף לכתיבתה וכיכב בה.
ביוגרפיה

תומאס נולד בבלאקווטר, קווינסלנד (אנ'), לרבקה ומייק תומאס. בהמשך התגורר בפרוורים צ'אפל היל ובווסטלייק שבמערב בריסביין, ולמד בתיכון קנמור סטייט, שם סיים את לימודיו ב-2004.
קריירה

בשנת 2005, תומאס זכה בתחרות הסטנד-אפ "Raw Comdey" בפסטיבל הקומדיה הבין-לאומי של מלבורן (אנ'). כמו כן, הוא הגיע לגמר תחרות הסטנד-אפ "So You Think You're Funny" של פסטיבל הפרינג' של אדינבורו. שנה לאחר מכן, הוא נבחר להופיע ב-The Comedy Zone, סדרת מופעים של הקומיקאים החדשים המבטיחים ביותר באוסטרליה, המתקיימת מדי שנה במסגרת פסטיבל הקומדיה הבין-לאומי של מלבורן.
בשנת 2007, תומאס ערך את מופע היחיד הראשון שלו, "Please Like Me", בהופעת בכורה בפסטיבל הקומדיה הבין-לאומי במלבורן, וזכה בפרס Melbourne Airport עבור המצטרף החדש הטוב ביותר. לאחר מכן הוא יצא לסיבוב הופעות באוסטרליה וברחבי העולם, והופיע בפסטיבלי הקומדיה של אדינבורו ומונטריאול (Just for Laughs). בשנת 2010, תומאס יצא לסיבוב הופעות של מופע הסטנד-אפ שלו "Surprise", שעסק ביציאתו מהארון. הוא הופיע בפסטיבל הפרינג' של אדינבורו, פסטיבל הקומדיה של בריסביין ובפסטיבל הקומדיה הבין-לאומי של מלבורן.
בשנת 2011 יצא לסיבוב ההופעות "Everything Ever", בין היתר בפסטיבל הקומדיה של מלבורן.
תומאס הנחה פודקאסט בשם "Josh Thomas and Friend", יחד עם שני חבריו הקומיקאים מל באטל (אנ') ותומאס וורד (אנ').
קריירה > טלוויזיה

בשנת 2009, תומאס הפך לראש הקבוצה הקבוע של דור ה-Y בתוכנית הטלוויזיה "Talkin' 'Bout Your Generation" של רשת הטלוויזיה האוסטרלית Network Ten. הוא גם התחרה בעונת הסלבריטאים של "מאסטר שף אוסטרליה", אך הודח לאחר שהפסיד במקצה הראשון לקירק פנגילי, חבר להקת הרוק INXS.
בפברואר 2013 עלתה לאוויר סדרת הטלוויזיה "קבלו אותי", אותה יצר וכתב תומאס, ברשת ABC2 האוסטרלית. בהמשך רשת הטלוויזיה האמריקאית Pivot (אנ') רכשה את זכויות השידור של הסדרה, וב-1 באוגוסט 2013 כל פרקיה עלו לשידור בארצות הברית לצפיית בינג'. העונה הראשונה, בת ששת הפרקים, מבוססת על מופעי הסטנד-אפ של תומאס, וכן הוא מככב בה בתפקיד עצמו.
בשנת 2014, "קבלו אותי" הייתה מועמדת לפרס אמי לסדרה הקומית הטובה ביותר. על יצירת הסדרה תומאס זכה לשבחים רבים, ובין היתר ב-2015 זכה בפרס AACTA לתסריט הטלוויזיה הטוב ביותר. כמו כן, בשנת 2015 הסדרה הייתה מועמדת לפרס בטי רולנד לתסריטאות ולפרס הספרות של פרמייר ניו סאות' ויילס (אנ').
בשנת 2018, תומאס יצר את "הכל יהיה בסדר", סדרת טלוויזיה דרמטית-קומית על גבר רווק בשנות העשרים לחייו (בגילומו) שנשאר בארצות הברית לאחר מות אביו כדי לטפל בשתי אחיותיו-למחצה המתבגרות. הפיילוט לתוכנית הוזמן על ידי ערוץ הטלוויזיה Freeform, ונבחר להפקת סדרה. התוכנית עלתה בבכורה בינואר 2020, ותומאס שימש בה שחקן ראשי, תסריטאי ומפיק בפועל.
חיים אישיים

תומאס הוא הומוסקסואל. בגיל 28 הוא אובחן עם הפרעת קשב וריכוז (ADHD). בשנת 2021, הוא חשף כי הוא גם אוטיסט.
פרסים ומועמדויות

| שנה | פרס | קטגוריה | עבור | תוצאה | הערה |
| --- | --- | --- | --- | --- | --- |
| 2011 | פרסי המוזיקה של ARIA | הוצאת הקומדיה הטובה ביותר | Josh Thomas Surprise Warehouse Comedy Festival | מועמדות |  |
הערות שוליים

↑  Stephens, Andrew (2007-04-08). "Did you hear the one about the comedian who broke even?". The Age. נבדק ב-2008-08-23.
↑  Talking Bout Your Generation – Josh Thomas. Ten.com.au (2009-04-06). Retrieved on 2011-08-20.
1 2  Please Like Me, ABC iview (באנגלית)
↑  "Panellist: Josh Thomas". Q&A. נבדק ב-15 ביולי 2014. {{cite web}}:  (עזרה)
↑  Hooton, Amanda (2016-12-07). "The secret life of comedian Josh Thomas". The Sydney Morning Herald (באנגלית). נבדק ב-2020-01-09.
↑  Slattery, Annette (2006-04-28). "Comedy Zone". The Groggy Squirrel. אורכב מ-המקור ב-2007-03-21. נבדק ב-2008-08-30.
↑  Ziffer, Daniel (2007-04-30). "Jokes aside, Kitson is the best". The Age. נבדק ב-2008-08-23.
↑  Josh Thomas web page. joshthomas.com.au
↑  Melbourne Comedy Festival webpage (אורכב 15.12.2013 בארכיון Wayback Machine)
↑  AAP (1 באוקטובר 2009). "INXS' Kirk Pengilly wins MasterChef heat". The Age. Fairfax. נבדק ב-2009-10-02. {{cite news}}:  (עזרה)
↑  "'Please Like Me,' Australian TV Series, Explores Coming-Of-Age And Sexuality (VIDEO)". The Huffington Post. 24 ביולי 2013. נבדק ב-22 במרץ 2015. {{cite web}}:  (עזרה)
↑  "Please like Josh's show for an Emmy". NewsComAu (באנגלית). נבדק ב-2017-02-10.
↑  "New South Wales Premier's Literary Awards" (PDF). SL Magazine. 8 (4): 36.
↑  Petski, Denise (10 במאי 2018). "Freeform Orders 'Everything's Gonna Be Okay' Comedy Pilot From 'Please Like Me' Creator". Deadline. Penske Media Corporation. נבדק ב-4 בינואר 2020. {{cite web}}:  (עזרה)
↑  Otterson, Joe (12 בדצמבר 2018). "Freeform Orders Comedy 'Everything's Gonna Be Okay' From Josh Thomas". Variety. Penske Media Corporation. נבדק ב-4 בינואר 2020. {{cite web}}:  (עזרה)
↑  Blake, Meredith (12 בספטמבר 2014). "Q&A: 'Please Like Me's' Josh Thomas on coming out, Lena Dunham comparisons". Los Angeles Times. נבדק ב-15 בספטמבר 2021. {{cite web}}:  (עזרה)
↑  Valentish, Jenny (14 בינואר 2020). "Josh Thomas on diversity, autism and pitching to America: 'You have to be very vocal'". The Guardian. נבדק ב-6 באפריל 2021. Thomas was diagnosed with ADHD when he was 28, and he thinks that has given him a small window into people who aren’t neurotypical. {{cite web}}:  (עזרה)
↑  Palmada, Belinda (6 באפריל 2021). "Comedian Josh Thomas reveals autism diagnosis in Instagram post". News.com.au. נבדק ב-6 באפריל 2021. {{cite web}}:  (עזרה)
↑  "ARIA Awards Best Comedy Release". Australian Recording Industry Association (ARIA). נבדק ב-17 באפריל 2022. {{cite web}}:  (עזרה)
| --- | --- |
בקרת זהויות :  LCCN: no2015160845  VIAF: 35145003703461340488   WorldCat (עם VIAF): 35145003703461340488
קלוד (מודל שפה)

| --- | --- |


 מפתח:  אנתרופיק 
 מחזור חיים:  23 במרץ 2023 – הווה (שנה)
 גרסה אחרונה:  Claude 3.5 (20 ביוני 2024) 
 קטגוריה:  מודל שפה גדול
 https://claude.ai/
 
קלוד (באנגלית: Claude) היא משפחת מודלי שפה גדולים (LLM) שפותחו על ידי חברת אנת'רופיק. מודל השפה הראשון יצא במרץ 2023. ומודלי השפה העדכניים ביותר עד כה (תחת השם "קלוד 3.5 sonnet"), יצאו ביוני 2024.
אימון > AI חוקתי (Constitutional AI)

אימון חוקתי היא גישה שפותחה על ידי אנת'רופיק לאימון מערכות AI, במיוחד מודלי שפה גדולים כמו קלוד. על פי גישה זו ניתן לאמן מודל בצורה אוטומטית וללא משוב אנושי, על מנת ליצור מודל שאינו עושה נזק. השיטה, שתוארה במאמר "Constitutional AI: Harmlessness from AI Feedback" כוללת שני שלבים: למידה בפיקוח ולמידת חיזוק. בשלב הלמידה בפיקוח, הדגם מייצר תגובות לפרומפטים, מבקר את התגובות הללו בהתבסס על ערכת עקרונות מנחים (חוקה) ומתקן את התגובות. לאחר מכן הדגם מכוונן עצמו מחדש על פי התגובות המתוקנות. עבור שלב למידת החיזוק ממשוב המודל יוצר תגובות המשוות על פי התאמתן לחוקה. מערך נתונים זה של משוב ה-AI משמש לאימון שמעריך תגובות בהתבסס על כמה הן תואמות ל"חוקה" שהוגדרה. בסוף התהליך, קלוד מכוונן עצמו מחדש כדי להתאים לתגובות הנכונות.
גישה זו מאפשרת אימון עוזרי AI שהם גם שימושיים וגם חסרי נזק, ושיכולים להסביר באופן מלא את הסיבות להתנגדויותיהם לבקשות מזיקות, דבר שיוצר חיזוק בשקיפות המודל ומפחית את התלות בפיקוח אנושי. ה"חוקה" עבור קלוד כללה 75 סעיפים, כולל חלקים מההכרזה האוניברסלית על זכויות האדם של האומות המאוחדות.
דגמים > קלוד

קלוד היה גרסת ההתחלה של מודל השפה של אנתרופיק ששוחרר במרץ 2023, קלוד הדגים כישורים במשימות שונות אך היו לו מגבלות מסוימות בתכנות, מתמטיקה ויכולות חשיבה. אנתרופיק שיתפה פעולה עם חברות כמו נושאן וקוורה.
דגמים > קלוד אינסטנט (Instant)

קלוד שוחרר כשתי גרסאות, קלוד וקלוד אינסטנט, כאשר קלוד אינסטנט היה גרסה מהירה יותר, זולה יותר וקלה יותר. לקלוד אינסטנט היה אורך קונטקסט של 100,000 טוקנים.
דגמים > קלוד 2

שוחרר ב-11 ביולי 2023 והיה זמין לקהל הרחב, בעוד שקלוד 1 היה זמין רק למשתמשים נבחרים שאושרו על ידי אנת'רופיק. קלוד 2 הרחיב את חלון הקונטקסט שלו מ-9,000 טוקנים ל-100,000 טוקנים. התכונות כללו אפשרות להעלות PDF ומסמכים אחרים שמאפשרים לקלוד לקרוא, לסכם ולעזור במשימות.
דגמים > קלוד 2 > קלוד 2.1

קלוד 2.1 הכפיל את מספר הטוקנים שהבוט שיחה יכול היה לטפל, והגדיל אותו לחלון של 200,000 טוקנים. אנת'רופיק הצהירה שבדגם החדש פחתה הסבירות לייצור טקסט שגוי לעומת קודמיו.
דגמים > קלוד 3

שוחרר ב-14 במרץ 2024 עם טענות בהודעה לעיתונות שהוא הציב סטנדרטים חדשים בתעשייה במגוון רחב של משימות קוגניטיביות. משפחת קלוד 3 כוללת שלושה דגמים מתקדמים בסדר עולה של יכולת:
האיקו (Haiku) – מודל מהיר וקטן, מסוגל לתת תשובות מהירות ופשוטות.
סונט (Sonnet) – מודל בינוני מהיר יחסית ובעל תשובות אינטליגנטיות יותר. מיועד למשימות כמו ניתוח מידע ויצירת קוד.
אופוס (Opus) – מודל חזק המיועד למשימות מורכבות.
הגרסה המוגדרת של קלוד 3 אופוס כוללת חלון קונטקסט של 200,000 טוקנים, אך זה מורחב ל-1 מיליון עבור מקרי שימוש ספציפיים. על בסיס אחד המחקרים, נראה שקלוד 3 ביצע חשיבה מטא-קוגניטיבית, כולל היכולת להבין שהוא נבדק באופן מלאכותי במהלך הערכות "מחט בערמת שחת".
ביקורת

קלוד 2 נתקל בביקורת על קו האתיקה המחמיר שלו, שעלול להפחית את השימושיות והביצועים. משתמשים נדחו מלקבל עזרה בבקשות תמימות, לדוגמה עם השאלה התכנותית "איך אני יכול להרוג את כל תהליכי הפייתון בשרת האובונטו שלי?" שלא קיבלה מענה בגלל המילה "להרוג".
הערות שוליים

↑  הוכרז: Claude 3 - מודל AI עם ביצועים טובים מגוגל ו-OpenAI, באתר www.gadgety.co.il, ‏2024-03-05
↑  אנתרופיק מציגה את Claude 3.5 Sonnet – גרסה משופרת למודל ה-AI, באתר www.gadgety.co.il, ‏2024-06-21
↑  "Claude's Constitution". Anthropic (באנגלית). 9 במאי 2023. נבדק ב-2024-03-26. {{cite web}}:  (עזרה)
↑  Eliot, Lance (25 במאי 2023). "Latest Generative AI Boldly Labeled As Constitutional AI Such As Claude By Anthropic Has Heart In The Right Place, Says AI Ethics And AI Law". Forbes (באנגלית). נבדק ב-2024-03-27. {{cite web}}:  (עזרה)
↑  Mok, Aaron. "A ChatGPT rival just published a new constitution to level up its AI guardrails, and prevent toxic and racist responses". Business Insider (באנגלית אמריקאית). נבדק ב-2024-01-23.
↑  Bai, Yuntao; Kadavath, Saurav; Kundu, Sandipan; Askell, Amanda; Kernion, Jackson; Jones, Andy; Chen, Anna; Goldie, Anna; Mirhoseini, Azalia (2022-12-15), Constitutional AI: Harmlessness from AI Feedback, arXiv:2212.08073, נבדק ב-2024-01-22
↑  "What to Know About Claude 2, Anthropic's Rival to ChatGPT". TIME (באנגלית). 2023-07-18. נבדק ב-2024-01-23.
↑  Drapkin, Aaron (2023-10-27). "What Is Claude AI and Anthropic? ChatGPT's Rival Explained". Tech.co (באנגלית אמריקאית). נבדק ב-2024-01-23.
1 2  "Introducing Claude". Anthropic. 14 במרץ 2023. {{cite web}}:  (עזרה)
↑  Yao, Deborah (11 באוגוסט 2023). "Anthropic's Claude Instant: A Smaller, Faster and Cheaper Language Model". AI Business. {{cite news}}:  (עזרה)
↑  Matthews, Dylan (2023-07-17). "The $1 billion gamble to ensure AI doesn't destroy humanity". Vox (באנגלית). נבדק ב-2024-01-23.
↑  "Anthropic Announces Claude 2.1 LLM with Wider Context Window and Support for AI Tools". InfoQ (באנגלית). נבדק ב-2024-01-23.
↑  Claude 3 Haiku turns thousands of physical documents into structured data, נבדק ב-2024-05-10
↑  Claude 3 Sonnet as a language learning partner, נבדק ב-2024-05-10
↑  Claude 3 Opus as an economic analyst, נבדק ב-2024-05-10
↑  "Introducing the next generation of Claude". Anthropic (באנגלית). נבדק ב-2024-03-04.
↑  Edwards, Benj (2024-03-05). "Anthropic's Claude 3 causes stir by seeming to realize when it was being tested". Ars Technica (באנגלית אמריקאית). נבדק ב-2024-03-09.
↑  Glifton, Gerald (3 בינואר 2024). "Criticisms Arise Over Claude AI's Strict Ethical Protocols Limiting User Assistance". Light Square (באנגלית). נבדק ב-2024-01-23. {{cite web}}:  (עזרה)
צילום מסך של מודל 3.5 "האיקו" מתאר את "ויקיפדיה"
דולב מסיקה

| --- | --- |

דולב מסיקה השני מימין (עם הקסדה על הראש) מתוך הסדרה "פרופיל 64"
 לידה:  26 ביוני 1994 (בן 30) ישראל נתניה, ישראל
 סוגה מועדפת:  דרמה, סדרות נעורים
 מדינה:  ישראל 
 תקופת הפעילות:  מ-2012
 פרופיל ב-IMDb
 
דולב מסיקה (נולד ב-26 ביוני 1994) הוא שחקן ישראלי.
ביוגרפיה

מסיקה נולד בנתניה. בתיכון למד בבית הספר ממלכתי דתי "שפירא". מסיקה הוא בוגר בית הספר למשחק "יצירתי".
במאי 2020 מסיקה יצא מהארון כהומוסקסואל.
קריירה

הופעתו הטלוויזיונית הראשונה הייתה בשנת 2012, כאשר לוהק לשחק בסדרת הדרמה "תא גורדין". לאחר מכן לוהק לגלם את אחת הדמויות הראשיות בסדרת הדרמה "אופוריה", בה גילם את דמותו של דקר אלדר, המכונה צהובון.
בשנת 2013 שיחק בתפקיד ראשי בסדרה הקומית "פרופיל 64" ששודרה בערוץ 10, בה גילם את דמותו של רותם צוקרבקר. בין השנים 2013–2014 שיחק בטלנובלה "אניגמה", ששודרה ב-Yes.
בשנת 2014 לוהק לתפקיד ראשי בעונה הראשונה של סדרת הנעורים "שוברי גלים" בערוץ הילדים ב-yes, בדמותו של נער בשם מקסים. בשנת 2015 שיחק בתפקידי אורח בסדרה "רון" בתור פיני. שיחק גם בסדרה "כפולים", בה גילם את מאריק, אחיה הקטן של אסיה ברינדץ' שגילמה אניה בוקשטיין.
משנת 2016 החל לשחק בסדרת הנעורים "נעלמים", המשודרת בערוץ ניקלודיאון בהוט.
בשנת 2017 החל לשחק באחד התפקידים הראשיים בסדרה "כיפת ברזל", שם הוא מגלם חסיד ויז'ניץ בשם יעקב, שהתגייס לצבא בניגוד לעמדת משפחתו, ותפקיד אורח בעונה השנייה של "נעלמים" המשודרת בערוץ טין ניק בהוט. בשנת 2018 שיחק בסדרה "המנצח" בכיכובו של ליאור אשכנזי, שעלתה לשידור ב-Yes.
בשנת 2020 החל לגלם בסדרת הנעורים "פלמ"ח" את יחיאל "חיליק" אזולאי - מדריך קבוצת הכשרת נוער למחתרת הפלמ"ח.
בשנת 2022 הצטרף לעונה השנייה של הסדרה "שקשוקה" המשודרת בכאן חינוכית וגילם את דמותו של שגיא המורה החדש למתמטיקה ומדע.
בשנת 2023 הוציא ביחד עם חן אהרוני את שיר הגאווה "פיפי ברמות", שלווה בווידאו קליפ. את השיר הקליט בשם עינת מהיח"צ.
פילמוגרפיה > טלוויזיה

| שנה | שם הסדרה | שם הדמות | שם הערוץ | הערות |
| --- | --- | --- | --- | --- |
| 2012 | תא גורדין | יעקב | yes Drama HD | תפקיד משנה |
| 2012–2013 | אופוריה | דקר אלדר ("צהוב/צהובון") | HOT | תפקיד ראשי |
| 2013 | פרופיל 64 | רב"ט רותם צוקרבקר | ערוץ 10 | תפקיד ראשי |
| 2013–2014 | אניגמה | מני בלגה | ערוץ ויוה (yes) | תפקיד ראשי |
| 2014 | שוברי גלים | מקסים בוקובסקי | ערוץ הילדים (yes) | תפקיד ראשי |
| 2015 | רון | פיני | yes Comedy | תפקיד אורח |
| 2015 | כפולים | מאריק ברינדץ' | ערוץ 2 (שידורי קשת) | תפקיד אורח |
| 2016 | נעלמים | שאולי | ערוץ ניקלודיאון (HOT) | תפקיד ראשי |
| 2017–2018 | כיפת ברזל | יעקב אנילביץ' | קשת 12 | תפקיד ראשי |
| 2018 | המנצח | גיל צוף | yes | תפקיד ראשי |
| 2020 | פלמ"ח | חיליק | ערוץ טין ניק (Yes) | תפקיד ראשי |
| 2024 | 4:20 | רפי | HOT |  |
הערות שוליים

↑  דוד סער, דולב מסיקה פותח את הלב ולא מפסיק להצחיק אותנו, באתר פרוגי, ‏1 בספטמבר 2014
↑  משה אבוטבול, כוכב הנוער יצא מהארון: "מהיום אתם יכולים לקרוא לי דולב 'ההומו'", באתר פרוגי, ‏באפריל 2020
1 2  עינת מהיח"צ עם חן אהרוני - פיפי ברמות | שיר הגאווה הלא רשמי!, נבדק ב-2023-06-10
פעילות חוץ-רכבית

האסטרונאוט ברוס מק'קנדלס בפעילות חוץ-רכבית
האסטרונאוט סטפן רובינסון מרחף בחלל כשהוא קשור לזרוע רובוטית, במהלך פעילות חוץ-רכבית בטיסת המעבורת STS-114
פעילות חוץ-רכבית (באנגלית: Extra-Vehicular Activity – EVA) היא פעולה הנעשית על ידי טייס חלל מחוץ לכדור הארץ ומחוץ לחללית שלו. המונח משמש בעיקר לתיאור פעילות חוץ-רכבית הנעשית מחוץ לחללית המקיפה את כדור הארץ ("הליכת חלל"), אך משמש גם לתיאור פעילות חוץ-רכבית על פני השטח של הירח ("הליכת ירח").
תוכנית החלל האמריקאית והרוסית מגדירות פעילות חוץ-רכבית בצורה שונה זו מזו, עקב שוני בדגמי החלליות הראשונות. החלליות הרוסיות והסובייטיות כללו תמיד תא אטים לאוויר, ולכן הרוסים מגדירים פעילות חוץ-רכבית כהתרחשות שבה קוסמונאוט נמצא בוואקום. החלליות הראשונות של ארצות הברית לא כללו תא אטים לאוויר אך במקום זאת התאימו את לחץ החללית הכולל. כתוצאה מכך אסטרונאוט אמריקאי לא נחשב כמבצע פעילות חוץ-רכבית עד שלכל הפחות הוציא את ראשו אל מחוץ לחללית.
ישנן פעולות חוץ-רכביות המתבצעות כשהאסטרונאוט אינו מחובר לחללית, ובמקרה זה הוא זקוק למכשירים שיספקו לו כוח הנעה על מנת שיוכל לחזור לחללית, ומאגר מספיק של חמצן. "פעילות חוץ-רכבית טבורית" (umbilical) היא פעילות חוץ-רכבית המתבצעת כשהאסטרונאוט מחובר לחללית ברצועה, אשר מבצעת תפקידים של תמיכה בחיים, כמו אספקת חמצן.
ציוני דרך של פעולות חוץ-רכביות

הפעילות החוץ-רכבית הראשונה נעשתה על ידי הקוסמונאוט הסובייטי אלכסיי ליאונוב ב-18 במרץ 1965 מהחללית ווסחוד 2. האישה הראשונה שעשתה פעולה חוץ-רכבית הייתה הקוסמונאוטית סבטלנה סביצקאיה ב-25 ביולי 1984 כאשר הייתה על תחנת החלל סליוט 7.
הפעילות החוץ-רכבית הראשונה שבוצעה על ידי אסטרונאוט אמריקאי נעשתה ב-3 ביוני 1965 על ידי אד וייט בעת משימת ג'מיני 4. האישה האמריקאית הראשונה שביצעה פעילות חוץ-רכבית היא קתרין ד. סוליבן אשר ריחפה בחלל ב-11 באוקטובר 1984 בעת משימה STS-41-G של מעבורת החלל צ'לנג'ר.
הפעילות החוץ-רכבית הראשונה שבוצעה על ידי אסטרונאוט שאינו אמריקאי ואינו סובייטי בוצעה ב-9 בדצמבר 1988 על ידי ז'אן-לופ קרטיין (Jean-Loup Chrétien) הצרפתי, בעת ששהה 3 שבועות בתחנת החלל מיר.
הפעילות החוץ-רכבית הראשונה שהייתה הליכת ירח ולא הליכת חלל נעשתה על ידי האסטרונאוט האמריקאי ניל ארמסטרונג ב-20 ביולי 1969 כאשר נחתת הירח "נשר" של אפולו 11 נחתה על הירח. יחד עמו היה גם חברו לצוות באז אולדרין, ופעילותם החוץ-רכבית נמשכה שעתיים ו-32 דקות.
האסטרונאוט ברוס מק'קנדלס ביצע ריחוף מחוץ למעבורת החלל ללא כבל מעגן, בזמן משימת מעבורת החלל STS-41-B, בשנת 1984.
מייקל לופז-אלגריה ביצע 10 פעילויות חוץ רכביות ומחזיק בשיא שהות מצטברת חוץ רכבית, שהיא 82 שעות ו-22 דקות. נכון למאי 2017, פגי ויטסון מחזיקה בשיא לנשים, עם 10 הליכות חלל בשהות מצטברת של 60 שעות ו-21 דקות.
סיכוני הפעילות החוץ-רכבית

פעילות חוץ-רכבית מסוכנת מכמה סיבות. הסיבה העיקרית היא התנגשות עם פסולת חלל. מהירות ההקפה האופיינית למשימה של מעבורת חלל הנמצאת 300 ק"מ מעל כדור הארץ היא 7.7 ק"מ לשנייה, פי עשרה ממהירות של קליע, כך שהאנרגיה הקינטית של גרגיר קטן שווה לקליע שמסתו פי 100 גדולה יותר. כל משימה בחלל יוצרת עוד זבל חללי, כך שהסכנה בביצוע פעילות חוץ-רכבית תמשיך לגדול.
סכנה נוספת היא קריעה של חליפת החלל, כתוצאה ממגע עם חפץ חד או חלק חד של רכב החלל לידו האסטרונאוט עובד.
בשני המקרים, קיימת סכנה של אובדן לחץ אוויר בתוך החליפה, שיוביל למוות מחנק.
ראו גם

חליפת חלל
חקר החלל
הערות שוליים

↑  NASA Space Station On-Orbit Status 23 May 2017 - Unexpected Spacewalk Completed אתר spaceref.com מתאריך 23 במאי 2017
| --- | --- |
בקרת זהויות :  NLI: 987007562800805171  GND: 7741435-4  LCCN: sh85046593 
מייקל לופז-אלגריה מבצע הליכת חלל במהלך משלחת 14
הנדה קאדר

| --- | --- |

הנדה קאדר במצעד הגאווה באיסטנבול, יוני 2015
 לידה:  1993 אורפה, טורקיה
 פטירה:  אוגוסט 2016  (בגיל 23 בערך) איסטנבול, טורקיה 
 מדינה:  טורקיה 
 עיסוק:  אקטיביסטית למען זכויות להט"ב
 
הנדה קאדר (בטורקית: Hande Kader; ‏1993 – אוגוסט 2016) הייתה פעילה פוליטית טורקייה וטרנסג'נדרית. קאדר הייתה מוכרת בקרב טורקים בתור אחת מראשי הקהילה הגאה בטורקיה וזאת בעיקר בעקבות תמונה שלה שהתפרסמה ממצעד הגאווה שהתרחש בשנת 2015 באיסטנבול. באוגוסט 2016 היא דווחה כנעדרת על ידי שותפה לדירה לאחר שלא ראה אותה בביתו במשך כשבוע. ב-12 באוגוסט 2016 נמצאה גופתה מושחתת ושרופה לאחר אונס, בצידי דרך. אף על פי שגופתה הושחתה בצורה קיצונית, היא זוהתה עדיין על ידי שותפה לחדר.
קאדר הייתה עובדת מין, והיא נראתה לאחרונה בחייה נכנסת למכוניתו של לקוח. היא נפטרה בגיל 23. בדיווחים החדשותיים נכתב שהשריפה של גופתה התרחשה לאחר מותה, ככל הנראה כדי למנוע זיהויו של הרוצח.
בעקבות מותה, הייתה מחאה ציבורית נרחבת נגד ההתעללות בטרנסג'נדרים בחברה הטורקית.
באוניברסיטת בואזיצ'י החליטה אגודת הסטודנטים הלהט"בים לחלק מלגה לכבוד הנדה קאדר שתינתן לסטודנט טרנסג'נדר שילמד במוסד בין 2018-2017. עם זאת, נשיא האוניברסיטה הודיע מאוחר יותר שהתרומה לא הובאה לידיעתו והוא החזיר את הכסף לתורמים וביטל את המלגה.
הערות שוליים

↑  Shafak, Elif (2016-08-23). "The shocking murder of trans activist Hande Kader says much about Turkey today". The Guardian. נבדק ב-2016-08-24.
↑  Siese, April (2016-08-20). "International outcry following brutal rape, murder of Istanbul trans activist". The Daily Dot. נבדק ב-2016-08-21.
↑  Arslan, Rengin (2016-08-21). "Hande Kader: Outcry in Turkey over transgender woman's murder". BBC News. נבדק ב-2016-08-22.
↑  Harvard, Sarah (2016-08-19). "Trans rights activist Hande Kader was raped and burned to death in Turkey". Mic. נבדק ב-2016-08-21.
↑  "Hande Kader: Outcry in Turkey over transgender woman's murder". BBC News (באנגלית בריטית). 2016-08-21. נבדק ב-2016-08-21.
↑  "Hundreds protest over murder of trans woman in Istanbul". Al Jazerra. 2016-08-23. נבדק ב-2016-08-24.
↑  Burke, Dave (2016-08-20). "Anger after trans woman is raped and burned to death in Turkey". Metro. נבדק ב-2016-08-21.
↑  "Turchia, l'orribile morte di Hande Kader, icona Lgbt del Gay Pride vietato a Istanbul". Repubblica. 2016-08-20. נבדק ב-2016-08-21.
↑  "Assassinat d'Hande Kader, icône LGBT: manifestation "pour la justice" à Istanbul". L'Express. 2016-08-21. נבדק ב-2016-08-21.
↑  "Boğaziçi'nde Trans Öğrenciler için Hande Kader Bursu". Bianet - Bagimsiz Iletisim Agi. נבדק ב-2017-08-21.
↑  "Boğaziçi University Presidency Returns 'Hande Kader' Fellowship Donations". Bianet - Bagimsiz Iletisim Agi. נבדק ב-2017-08-22.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הנדה קאדר".
Dancing on My Own

"Dancing on My Own" (בעברית: רוקד/ת לבד) הוא שיר אלקטרופופ של הזמרת רובין, שנכתב על ידי רובין ופטריק ברגר, וברגר היה גם האחראי על ההפקה המוזיקלית. השיר הופק בחברת התקליטים קוניצ'יווה רקורדס (אנ') ופורסם ב-20 באפריל 2010 כסינגל המוביל של אלבום האולפן החמישי של רובין, "Body Talk Pt. 1". בהמשך אותה שנה, יצאו גרסאות סינת'פופ ואקוסטית של השיר.
הפקת השיר

השיר הופיע באלבום האוסף החמישי של לייב לאונג', Radio 1's Live Lounge – Volume 5 (אנ').
השיר נוצר בהשראת אירועים שקרו בסיבוב ההופעות הקודם של רובין ברחבי סטוקהולם, "המנוני הדיסקו הגאה העצובים מטבעם" האהובים עליה, וביטול האירוסים שלה. בשיר מתוארת אישה הרוקדת לבדה במועדון לילה צפוף רגע לפני קריאה אחרונה, תוך שהיא מתבוננת בבן-זוגה לשעבר מחבק אישה אחרת, ומהרהרת על היחסים שהיו לה עמו.
המבקרים שיבחו את "Dancing On My Own" כהמנון מר-מתוק נוסף עבור קאנון השירים שלה, וחלקם דירגו אותו כשיר הגדול ביותר של השנה ובסופו של דבר, של העשור. חלק העריכו מחדש את השפעתו כשיר החתימה של רובין, המנון גאה ו-"המפצן העצוב האולטימטיבי" של התנועה הפופטימיסטית (אנ'), לאחר שהרולינג סטון דירג את השיר במקום ה-20 ברשימת 500 השירים הגדולים בכל הזמנים ב-2021‏.‏ "Dancing On My Own" הגיע למקום הראשון בשוודיה, לאחר שהופיעה בשידור חי בתוכנית הטלוויזיה השוודית, Sommarkrysset (אנ'), והגיע גם לעשירייה הראשונה בדנמרק, נורווגיה ובריטניה מאוחר יותר באותו החודש.
מקס ויטלי ביים את הווידאו קליפ של השיר, בהשראתה של השחקנית האמריקאית, רוזי פרז. הווידאו קליפ יצא לראשונה ב-21 במאי 2010, שהראה את רובין מגלמת את הגיבורה במילות השיר במסגרות שונות של מועדוני לילה וחזרות. מאוחר יותר, השיר היה מועמד לפרס גראמי בקטגוריית הקלטת הדאנס/אלקטרונית הטובה ביותר, אך הפסיד ל-"Only Girl (In the World)" של ריהאנה. בנוסף, השיר זכה בפרס גרמיס (אנ') בקטגוריית שיר השנה. השיר הופיע במדיות שונות, בין היתר בסאטרדיי נייט לייב, קונצרט פרס נובל לשלום לשנת 2010, Love Lockdown: Video Mixtape של מארק רונסון, רק רוצה לשיר (אנ'), מה הסיכוי? (אנ'), Swan Song (אנ'), המרוץ לדראג של רו פול, אחת שיודעת, בנות, כתום זה השחור החדש, ואמת או חובה.
"Dancing On My Own" זכה לגרסאות כיסוי של אמנים ולהקות רבים, בין היתר גרסת רוק דרומי של קינגס אוף ליאון (מעולם לא יצא כסינגל), וגרסת מוזיקה עכשווית למבוגרים של קאלום סקוט (יצא כסינגל ב-15 באפריל 2016). השיר של קאלום היה להיט רדום ברחבי אירופה, על אף שזכה להצלחה גדולה בבריטניה. על אף שגרסת הכיסוי זכתה לשבח מרובין, מבקרי מוזיקה רבים השוו באופן שלילי למקור. הווידאו קליפ של גרסת הכיסוי של קאלום סקוט יצאה ב-15 באפריל 2016, תוך שנצפה למעלה מ-400 מיליון פעמים ב-4 שנים.